CELEX: 62013TN0129
Language: mt
Date: 2013-03-04 00:00:00
Title: Kawża T-129/13: Rikors ippreżentat fl- 4 ta’ Marzu 2013 — Alpiq RomIndustries u Alpiq RomEnergie vs Il-Kummissjoni

18.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/22
            
         Rikors ippreżentat fl-4 ta’ Marzu 2013 — Alpiq RomIndustries u Alpiq RomEnergie vs Il-Kummissjoni
   (Kawża T-129/13)
   2013/C 141/40
   Lingwa tal-kawża: il-Ġermaniż
   
      Partijiet
   
   
      Rikorrenti: Alpiq RomIndustries Srl (Bukarest, ir-Rumanija); u Alpiq RomEnergie Srl (Bukarest) (rappreżentanti: H. Wollmann u F. Urlesberger, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni C(2012) 2542 finali, tal-25 ta’ April 2012 (SA.33451, 2012/C, ex 2012/NN) skont l-Artikolu 264 TFUE, sa fejn tikkonċerna lir-rikorrenti;
            
         
               —
            
            
               tordna lill-Kummissjoni tbati l-ispejjeż tar-rikorrenti, skont l-Artikolu 87 tar-Regoli tal-Proċedura.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti essenzjalment jinvokaw in-nuqqas ta’ kompetenza tal-Kummissjoni. Fil-fehma tagħhom, l-allegata għajnuna mill-Istat ma taqax fil-kamp ta’ applikazzjoni ratione temporis tal-Artikoli 107 u 108 TFUE. Skont l-Anness V tal-Att ta’ Adeżjoni tar-Rumanija, il-Kummissjoni għandha biss il-kompetenza li tistħarreġ l-għajnuna mill-Istat implementata qabel l-adeżjoni tar-Rumanija fil-każ fejn tali miżuri kienu għadhom fis-seħħ wara l-adeżjoni. F’dan ir-rigward, ir-rikorrenti jsostnu, b’mod partikolari, li l-obbligi ta’ Hidroelectrica fil-konfront tal-allegati benefiċjarji kienu diġà previsti fil-kuntratti ta’ provvista ta’ elettriku konklużi qabel l-adeżjoni b’mod tant ċar li kellha tiġi eskluża estensjoni sussegwenti tal-obbligu ta’ forniment ta’ Hidroelectrica, li kienet timplika vantaġġ addizzjonali.